paragraph_text: Furchgotta je istraživao učinke raznih lijekova na širenje krvnih žila i često dobivao zbunjujuće rezultate (isti lijek ponekad širi, a ponekad sužava promjer žile). Pretpostavio je da ishod pojedinog pokusa ovisi o tome jesu li endotelne stanice (koje oblažu krvnu žilu iznutra) oštećene ili neoštećene. U jednostavnom pokusu je dokazao da acetilkolin širi krvne žile samo ako je endotel neoštečen, iz čega je zaključio da endotelne stanice proizvode neku nepoznatu tvar koja opušta mišićne stanice stijenke krvne žile i uzrokuje širenje žile. Nepoznatu tvar nazvao je ERDF.